Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase nimetuse registreerimise taotluse avaldamine

(2019/C 428/12)

Käesoleva dokumendi avaldamine annab õiguse esitada vastuväiteid Euroopa Parlamendi ja nõukogu määruse (EL) nr 1151/2012 (1) artikli 51 kohaselt kolme kuu jooksul alates käesoleva dokumendi avaldamise kuupäevast.

KOONDDOKUMENT

„ΦΑΣΌΛΙΑ ΚΑΤΤΑΒΙΆΣ ΡΌΔΟΥ“ (FASOLIA KATTAVIAS RODOU) /

„ΛΌΠΙΑ ΚΑΤΤΑΒΙΆΣ ΡΌΔΟΥ“ (LOPIA KATTAVIAS RODOU)

ELi nr: PGI-GR-02422 – 12.6.2018

KPN ( ) KGT (X)

1. Nimetus(ed)

„Φασόλια Κατταβιάς Ρόδου“ (Fasolia Kattavias Rodou) / „Λόπια Κατταβιάς Ρόδου“ (Lopia Kattavias Rodou)

2. Liikmesriik või kolmas riik

Kreeka

3. Põllumajandustoote või toidu kirjeldus

3.1. Toote liik

Klass 1.6. Puuviljad, köögiviljad ja teraviljad töötlemata ning töödeldud kujul

3.2. Punktis 1 esitatud nimetusele vastava toote kirjeldus

Kaitstud geograafiline tähis „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) tähistab Kattavia mulla- ja ilmastikutingimustega täielikult kohanenud madalakasvulise aedoa (Phaseolus vulgaris L.) kuivatatult kasutatavaid seemneid.

Ubadel „Φασόλια Κατταβιάς Ρόδου“ (Fasolia Kattavias Rodou) / „Λόπια Κατταβιάς Ρόδου“ (Lopia Kattavias Rodou) on järgmised iseloomulikud omadused.

3.2.1. Füüsikalised omadused

Seemned on valged, peaaegu neerukujulised ja 1 000seemne kogukaal on 200–240 grammi (väikese suurusega).

3.2.2. Keemilised omadused

— Süsivesikud kokku: suur sisaldus, vähemalt 60 % kuivaines

— Maksimaalne niiskussisaldus: 15 %

3.2.3. Organoleptilised omadused

— Ubadel on meeldiv maitse (kergelt magus)

Hõlpsasti kuumtöödeldavad oad (lühike keetmisaeg), kuumtöödeldud ubadel on kest vaevu märgatav

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

—

3.4. Tootmise erietapid, mis peavad toimuma määratletud geograafilises piirkonnas

Päritolunimetust „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) kandvad oad peavad olema kasvatatud punktis 4 määratletud geograafilises piirkonnas.

Mulla ettevalmistamine, seemnete külvamine, saagikoristus, seemnete kuivatamine ja puhastamine toimuma määratletud geograafilises piirkonnas. Külvamisel on lubatud kasutada üksnes omatoodetud madalakasvulise aedoa kuivatatud seemneid, millel on punktis 3.2.1 esitatud füüsikalised omadused. Seemned komplekteeritakse saagi koristamise käigus pärast lüdimist ja seemneid hoitakse kottides varjulises kohas.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

—

3.6. Sellise toote märgistamise erieeskirjad, millele registreeritud nimetus viitab

—

4. Geograafilise piirkonna täpne määratlus

Kaitstud geograafilise tähisega „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) ubade kasvatamise geograafiline piirkond vastab Kattavia maakonna territooriumile, mis kuulub Lõuna-Egeuse piirkonnas Rhodose saarel asuvasse Lõuna-Rhodose omavalitsusüksusesse.

5. Seos geograafilise piirkonnaga

Ubade „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) seos määratletud geograafilise piirkonnaga põhineb toote erilistel kvaliteeditunnustel ja selle mainel.

Kaitstud geograafilise tähisega „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) madalakasvulist aeduba kasvatatakse ja selle kuivatatud seemneid toodetakse merest kuni ühe kilomeetri kaugusel asuvatel savi-lubjakivimuldadel. Seemnete külvile eelneb mulla kahekordne läbikündmine eesmärgiga parandada selle niiskuse ja toitainete säilitamise suutlikkust, et põllumajanduskultuur tuleks toime veepuudusega (taimekasvatus kuivades tingimustes).

Määratletud geograafilise piirkonna kliima on tüüpiline vahemereline saarekliima – mõõdukas ning pehmete, kuid suhteliselt niiskete talvede ja kuivade suvedega. Aasta keskmine sademete hulk on aastate lõikes ebastabiilne, sademed on ebakorrapärased, sajab peamiselt sügisel ja eriti talvekuudel. Tavapäraselt kasvavad taimed kuivades tingimustes. Sademed enne seemnete külvamist (jaanuaris ja veebruaris) ning pärast seemnete külvamist (märtsis ja aprillis) võimaldaval mullal säilitada vajalikku niiskust, et kaitstud geograafilise tähisega „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) põllukultuurid annaksid veepuuduse tingimustes rahuldava saagi (viljelemine kuivades tingimustes).

Ubade „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) valmimis- ja saagikoristusajal on temperatuur mahe, tänu millele valmib see madalakasvuline kuivade seemnetega aeduba muude sortidega võrreldes varem (valmimisaeg üldjuhul ajavahemikus alates juuni keskpaigast kuni juuni lõpuni). Selle madalakasvulise sordi varajane küpsemisaeg võimaldab ube kasvatada kuivades tingimustes, sest taimi ei mõjutad juulis ja augustis valitsev kõrge õhutemperatuur.

Saagikoristus toimub päeva esimestel tundidel niiske läänetuule ja hommikuse niiskusega – niiskusel on saagikoristamise ajal oluline osa, kuna see ennetab kaunade avanemist ja seemnete eraldumist.

Määratletud geograafilises piirkonnas paistab vähemalt 300 päeva aastas päike, päikesepaistet on kõige rohkem maist septembrini. Kattaviale omane mikrokliima on madalakasvulise kuivade seemnetega aedoa kasvatamiseks ideaalne, kuna uba on köögivili, mis armastab kuumust ja päikesepaistet ning on väga nõudlik mullaniiskuse suhtes.

Toote ajalooline seos määratletud geograafilise piirkonnaga ilmneb asjaolus, et oad on Kattavia elanike majanduslikus ja ühiskondlikus elus juba ammustest aegadest väga olulist rolli mänginud; veel tänapäeval on oad kohalike elanike toidu peamine koostisosa. Vastavalt piirkonna kauaaegse elaniku tunnistusele kasvatati Kattavias ube juba 1935. aastal. Rhodose rahvaraamatukogu arhiividest, mis ulatuvad tagasi Itaalia okupatsiooni perioodi, selgub, et kaunvili oli esimene põllumajanduskultuur, mida Kattavia elanikud oma põllumaadel kasvatama hakkasid, ning selle varajane valmimine hoogustas kaubanduse õitsengut. Kohalikud tootjad kasutavad veel tänapäevalgi ubade „Φασόλια Κατταβιάς Ρόδου / Λόπια Κατταβιάς Ρόδου“ kasvatamisel traditsioonilisi võtteid, mida on põlvest põlve edasi antud. Piirkonna ebastabiilsete kliimatingimuste tõttu, eelkõige seoses sademete ja temperatuuriga, suudavad vaid kohaliku kogemusega põllumajandustootjad valida ideaalse aja seemnete külvamiseks, saagikoristuseks ja ubade kuivatamiseks.

Tootjatel on pikaajaline kogemus traditsiooniliste viljelusvõtete osas, eeskätt seoses järgmiste tootmisetappidega:

— omatoodetud seemnete valik, mida kasutatakse järgmisel külvil, eesmärgiga säilitada toote puhtust ja võimaldada kasvatamist kuivades tingimustes, võttes arvesse, et need seemned on täielikult kohanenud selle piirkonna mulla- ja kliimatingimustega;

— mulla ettevalmistamine (kahekordne künd) enne seemnete külvamist eesmärgiga parandada mulla niiskuse ja toitainete säilitamise suutlikkust, et kasutada tõhusamalt ära vähest vihma ;

— sobiva aja valimine saagikoristuseks, kui kaunad omandavad pruunikaskollase värvuse; ja

— seemnete korralik kuivatamine, et need hõlpsasti kaunast eralduksid,

mis mõjutab otseselt toote kvaliteeti ja omadusi. Just tänu kohalike tootjate kogemusele, eoses määratletud geograafilise piirkonna mullastiku eripärade ja madalakasvulise kuivade seemnetega aedoa kasvatamisel selles Kattavia eriomases tootmispiirkonnas juba rohkem kui sajandi vältel, on olnud võimalik kasvatada ube „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) sellistes kuivades tingimustes, mis on andnud lõpptootele iseloomulikud kvaliteediomadused.

Ubadel „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) on iseloomulik meeldiv (kergelt magus) maitse, ube on lihtne kuumtöödelda (lühike keetmisaeg) ja neil on hea maine. Toote kvaliteediomadused muudavad selle tarbijatele eriti meelepäraseks ja kindlustavad tootele hea kuulsuse, nagu näitavad ohtrad viited veebisaitidel, mis sisaldavad traditsioonilisi retsepte, ja kiitvad hinnangud kohaliku ajakirjanduse artiklites.

Lõpptootele iseloomulike omaduste kujunemisel on oluline roll nii savi-lubjamuldadel, kuivadel kasvutingimustel, valmimisperioodi kliimatingimustel kui ka kohalike tootjate seas viimase sajandi jooksul isadelt poegadele edasi antud tootmisvõtetel.

Toote meeldiv (kergelt magus) maitse tuleneb madalakasvulise aedoa sordi puhul kohalike tootjate valitud kuivatatud ubade suuremast süsivesikute sisaldusest; tegemist on sordiga, mis on kohanenud piirkonnaga ja kuivades tingimustes kasvatamise võtetega. Suurem süsivesikutesisaldus annab ubadele nende kergelt magusa maitse. Muu hulgas mõjutavad ubade kvaliteeti ka sordi genotüüp ning samuti taimede kasvamise ja saagi valmimise ajal ilmnevad keskkonnategurid.

Tarbijatele meeldivad oad „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) seepärast, et neid on lihtne kuumtöödelda, s.t ubade keetmisaeg on lühike. Nimetatud omadus on tarbijate jaoks väga oluline; lühike keetmisaeg on tingitud ubade suurest süsivesikute sisaldusest. Teadusuuringud on näidanud, et suure süsivesikute sisaldusega ubade keetmisaeg on lühem, sest suur süsivesikute sisaldus soodustab vee imendumist kuumtöötlemisel, tänu millele kleepuvad oad vähem üksteise külge ja on pärast keetmist pehmemad. Ubade „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) suurt süsivesikute sisaldust võib teadusväljaannete kohaselt põhjustada kõnealuses määratletud geograafilises piirkonnas praktiseeritav kuivades tingimustes kasvatamine ja seemnetena kasutatavate ubade eriline genotüüp. Kuivades tingimustes kasvatatavate ubade „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) veepuudusele vastupidava sordi puhul tõhusalt toimiv sahharoosi transport taime lehtedest kaunadesse soodustab oluliste süsivesikute sünteesi ja kontsentreerumist oaseemnetesse. Seemnete valmimine sõltub määratletud geograafilise piirkonna mulla- ja ilmastikutingimustest ning traditsioonilistest taimekasvatusvõtetest. Seemnete külvamisele eelnevad sademed võimaldavad piirkonna savi-lubjamuldadel säilitada vajalikku niiskust. Ubade „Φασόλια Κατταβιάς Ρόδου / Λόπια Κατταβιάς Ρόδου“ (Fasolia Kattavias Rodou / Lopia Kattavias Rodou) valmimis- ja saagikoristusajal on õhutemperatuur pehme, tänu millele valmib see madalakasvuline kuiv aeduba muude sortidega võrreldes varem (valmimisaeg üldjuhul ajavahemikus alates juuni keskpaigast kuni juuni lõpuni), mis võimaldab kasvatada neid ube kuivades tingimustes, sest taimi ei mõjuta juulis ja augustis valitsev kõrge õhutemperatuur. Lisaks parandab mulla ettevalmistamine (kahekordne künd) enne seemnete külvamist mulla niiskuse ja toitainete säilitamise suutlikkust, et kasutada tõhusamalt ära vähest vihma. Asjaolu, et tootjad valivad järgmise aasta külviks välja omatoodetud seemned, mõjutab soodsalt ubade valmimist, arvestades, et need madalakasvuliste taimede seemned on täielikult kohanenud piirkonna mulla- ja ilmastikutingimuste ning kasvatamisega kuivades tingimustes.

Toote maine tuleneb selle eripärastest organoleptilistest omadustest, s.t selle meeldivast (kergelt magusast) maitsest ja hõlpsast kuumtöötlemisest (lühike keetmisaeg), mis on tingitud määratletud geograafilise piirkonna iseloomulikest omadustest. Mainet, mille, need oad on saavutanud, kinnitavad paljud artiklid ja kiitvad arvamused Rhodose kohalikus ajakirjanduses, kus tunnustatakse ubade meeldivat maitset. Samuti tõendab head mainet iga-aastane Kattavia piirkonnas toimuv oasupifestival, mis meelitab ligi palju külastajaid ja kohalikke tegutsejaid. Festivali korraldatakse juba aastaid, sest kohalik kogukond hindab toodet kõrgelt. Lisaks on ubade maine loomisele kaasa aidanud viited erialases ajakirjanduses ja kokaraamatutes. Kohaliku ajalehe „Η Ροδιακή“ (I Rodiaki) 12. märtsi 2016. aasta numbris kirjutati tootest artiklis „Oad „Λόπια Κατταβιάς“ (Lopia Kattavias) on muutunud hitiks“ seoses Berliinis korraldatud Egeuse mere lõunaosa käsitleva turismivaldkonna näitusega, kus oad „Λόπια Κατταβιάς Ρόδου“ (Lopia Kattavias Rodou) pälvisid meedia esindajatele pakutud õhtusöögil ohtralt kiidusõnu. Toote hea maine leidis äramärkimist ka sama ajalehe 17. oktoobri 2017. aasta numbris, kus toodi esile, et „oad „Λόπια Ρόδου“ (Lopia Rodou) vallutavad turgu“: „Tänu nende meeldivale maitsele ja erilisele toitaineväärtusele vallutavad oad „Λόπια Κατταβιάς“ (Lopia Kattavias) tarbijate meeli ja pürgivad kaunviljade turu esinumbriks ...“.

Viide tootespetsifikaadi avaldamisele

(viitemääruse artikli 6 lõike 1 teine lõik)

http://www.minagric.gr/images/stories/docs/agrotis/POP-PGE/prodiagrafes_fasolia_katavias_rodou.pdf

(1) ELT L 343, 14.12.2012, lk 1.